Sadiq Qurbanov

**Sadiq Qurbanov** () — texniki elmlər namizədi. Yeni Azərbaycan Partiyasının üzvü, Azərbaycan Respublikası Milli Məclisinin VI və VII çağırış deputatı, Təbii ehtiyatlar, energetika və ekologiya komitəsinin sədri.

## Həyatı
Sadiq Qurbanov 12 iyul 1972-ci ildə Naxçıvan MR-nın Şərur rayonunun Ələkli kəndində anadan olmuşdur. 1989-cu ildə Ərəbyengicə kənd orta məktəbini bitirmiş, həmin ildə də Bakı Dövlət Universitetinin Mexanika-riyaziyyat fakültəsinə daxil olmuşdur. 1994-cü ildə təhsilini başa vuraraq həmin fakültənin dissertantı olmuş, eyni zamanda "*Nəzəri mexanika və bütöv mühit mexanikası*" kafedrasında laborant vəzifəsində çalışmışdır. 2005-ci ildə namizədlik dissertasiyasını müdafiə edərək texnika elmlər namizədi namizədlik dərəcəsini almışdır. 1997–2001-ci illərdə BDU-nun hüquq fakültəsində təhsil almışdır. 2001–2004-cü illərdə YAP-ın göndərişi ilə Prezident yanında Dövlət İdarəçilik Akademiyasının "*Dövlət və bələdiyyə idarəetməsi*" fakültəsində təhsil almışdır. Ailəlidir, üç övladı var.

## Fəaliyyəti
1999–2006-cı illərdə YAP-ın icra katibliyində "*Partiyalar arası əlaqələr şöbəsi*"nin müdiri vəzifəsində çalışmışdır. 2010-cu ildə AR Əmək və Əhalinin Sosial Müdafiəsi Nazirliyinin "*Yoxsulluq problemləri və ünvanlı sosial yardım siyasəti şöbəsi*"ndə nəzarət sektorunun rəhbəri vəzifəsində çalışmışdır. Hazırda İqtisad Universitetinin "*İqtisadi hüquq*" kafedrasının baş müəllimi vəzifəsində çalışır. Eyni zamanda "*Azərbaycan Respublikası Neft – qaz sənayesi işçilərinin respublika həmkarlar komitəsində*" sədr müavini vəzifəsində çalışmışdır. Mexanika-riyaziyyat sahəsində 11 elmi məqalənin, hüquq ixtisası sahəsində isə 15 elmi əsərlərin və "*Əmək Məcəlləsinin kommentariyası*" kitabının həmmüəllifidir.

9 fevral 2020-ci ildə Yeni Azərbaycan Partiyasının 54 saylı Şabran-Siyəzən Seçki Dairəsindən deputat seçilmişdir.

Yeni Azərbaycan Partiyasının VII qurultayında (5 mart 2021-ci il) Təftiş Komissiyasının üzvü seçilib.

2024-cü il 23 sentyab tarixində 64 saylı Salyan seçki dairəsindən deputat seçilmişdir.

2024-cü il oktyabrın 8-də Azərbaycan - Mavritaniya parlamentlərarası əlaqələr üzrə işçi qrupunun rəhbəri seçilib.

## Kitabları
* Qurbanov, Sadiq Haqverdi oğlu. Zamana sığmayan lider: Heydər Əliyevin idarəçilik və varislik fəlsəfəsi / S. H. Qurbanov; elmi red. Ə. Muradov; red. C. Cəfərov; Azərbaycan Dövlət İqtisad Universiteti.- Bakı, 2022.- 436 s.
* Qurbanov, Sadiq Haqverdi oğlu. "Yaşıl iqtisadiyyat və ekoloji imperativlərə doğru yol: yeni çağırışlar, imkanlar və perspektivlər" mövzusunda beynəlxalq elmi-praktiki konfrans: 12-14 oktyabr 2022 = Towards a new economic model or an alternative development path of "Greening" the economy: at the plenary session of the "Green" economy conference: october 12-14, 2022 / S. H. Qurbanov; Azərbaycan Respublikası Elm və Təhsil Nazirliyi [et al.].- Bakı: İzə, 2022.- 96 s..- Azərbaycan və ingilis dillərində.
* Ümummilli lider Heydər Əliyevin anadan olmasının 100 illik yubileyinə həsr olunmuş "Azərbaycan təhlükəsizlik orqanlarının fəxri rəhbəri" adlı respublika elmi-praktiki konfransının materialları: Bakı, 5 may 2023-cü il / S. H. Qurbanov, F. İbrahimli, Z. Əsgərov [et al.]; Azərbaycan Respublikası Dövlət Təhlükəsizliyi Xidmətinin Heydər Əliyev adına Akademiyası.- Bakı, 2023.- 650 s.
* Qurbanov, Sadiq. Davamlı inkişaf kontekstində ekoloji siyasətin prioritet istiqamətləri və yaşıl iqtisadiyyat / S. H. Qurbanov; elmi red. Ə. Muradov. - Bakı : İzə, 2023. - 272 s.
* Gurbanov, Sadig. Aleader transcending time: Heydar Aliyev s governance and succession philosophy / G. H. Gurbanov .- Bakı : 2023, 424 pag.
* Davamlı inkişaf kontekstində ekoloji siyasətin prioritet istiqamətləri və yaşıl iqtisadiyyat.
* IV kitab: noyabr, 2004 - dekabr, 2004.- Bakı: Bəstəkar NPM, 2005.- 342 s.
* Dünya və Azərbaycan siyasətində Heydər Əliyev kursu

### Haqqında
* "Sədaqət və cəsarət kredosu" kitabı. 

## Təltifləri
*  — "Heydər Əliyevin 100 illiyi (1923–2023)" yubiley medalı

## Xarici keçidlər
*  
*  

## İstinadlar